Document ID: 32002D0789

Komisijos sprendimas
2002 m. spalio 10 d.
iš dalies keičiantis Sprendimą 2001/751/EB dėl gyvų ratitae genties paukščių ir perinti skirtų kiaušinių importo iš Botsvanos
(pranešta dokumentu Nr. C(2002) 3671)
(tekstas svarbus EEE)
(2002/789/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [1] su paskutiniais pakeitimais, padarytais Komisijos sprendimu 2001/867/EB [2], ypač į jos 21 straipsnio 1 dalį ir 23 straipsnio 1 dalies b punktą,
kadangi:
(1) Komisijos sprendimas 2001/751/EB [3] nustato gyvūnų sveikatos reikalavimus ir veterinarinį sertifikavimą importuojant gyvus ratitae genties paukščius ir perinti skirtus kiaušinius iš trečiųjų šalių, įskaitant po importo taikytinas gyvūnų sveikatos priemones ir trečiųjų šalių, iš kurių leidžiama importuoti, sąrašus.
(2) 2001 m. gegužės mėn. Botsvanoje Komisijos atliktas patikrinimas parodė, kad Botsvanoje veikia pakankamai geros struktūros ir gerai organizuotos veterinarijos tarnybos dėl ratitae genties paukščių gyvūnų sveikatos statuso. Tačiau Botsvanos teisės aktai nevisiškai įtraukė reikalavimą dėl oficialaus pranešimo apie paukščių gripą.
(3) Botsvana iš dalies pakeitė teisės aktus, siekdama užtikrinti, kad kompetentingai institucijai būtų pranešama apie paukščių gripą.
(4) Todėl tikslinga leisti importuoti gyvus ratitae genties paukščius ir perinti skirtus kiaušinius iš Botsvanos.
(5) Todėl Sprendimas 2001/751/EB turėtų būti iš dalies pakeistas.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/751/EB I priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 2002 m. spalio 18 d.
3 straipsnis
Šis sprendimas skirtas valstybėms narėms.
Priimta Briuselyje, 2002 m. spalio 10 d.

Labels: 17
5
0
3
6
18